Meteorittnedslaget i Russland i 2013

miniatyr|Video av hendelsen over Tsjeljabinsk.

Meteorittnedslaget i Russland i 2013 fant sted da en meteoroide kom inn i jordatmosfæren morgenen 15. februar 2013 over Ural-regionen i Russland, og begynte å gløde og gå i oppløsning. Det russiske vitenskapsakademi har estimert at meteoroiden hadde en masse på 10 000 tonn og kom inn i atmosfæren med en hastighet på minst 54 000 km/t, og at den eksploderte i en høyde av mellom 30 og 50 km over bakken.Meteorite Falls to Earth in Russia, 700 Injured by Blasts – wunderground.com, 15. februar 2013 Energien utløst anslås til rundt 400–500 kilotonn TNT-ekvivalent, mellom 26 til 33 ganger styrken av den amerikanske atombomben som ble brukt mot den japanske byen Hiroshima i 1945.

En av innbyggerne i Jekaterinburg beskrev lyset fra meteoren som «blendende».«Meteor fall 'injures hundreds' in central Russia» - BBC Mange filmet hendelsen med frontrutekamera montert i biler.«Meteor highlights rise of dashboard cameras in Russia» - BBC

På grunn av trykkbølgene som følge av at meteoroiden eksploderte, ble flere vinduer knust i byen Tsjeljabinsk, og et fabrikktak skal ha falt sammen. Skøytebanen Uralskaja molnija, som skulle være vertskap for EM på skøyter i hurtigløp i 2015,  ble også rammet av bygningsskader og måtte stenge arenaen. Skadene var ikke verre enn at de regner med å få banen klar innen mesterskapet skal arrangeres.  Mer enn  personer skal ha blitt skadd i hendelser, de fleste av dem med kuttskader og blåmerker.«Russia sends clean-up team to meteorite-hit Urals» - BBC I isen på Tsjebarkulsjøen oppstod et hull på seks meter i diameter uten at dykkere fant meteorittrester i sjøen. Utenfor hullet er det funnet fragmenter av stein som forskere fra Det russiske vitenskapsakademi mener kan være fra meteoritten. Steinen inneholder 10 % jern.

Meteoritten er den største som er rapportert siden Tunguska-eksplosjonen i 1908, som også fant sted i Russland; i Sibir. Man regner med at det i snitt går 100 år mellom hendelser av samme størrelse som Ural-meteoritten.«Russia Meteor Not Linked to Asteroid Flyby»  - NASA

Senere samme dag, og uten å ha noe med hendelsen i Russland å gjøre, passerte asteroiden 2012 DA14 rekordnært jorden. Det var et svært uvanlig sammentreff at disse hendelsene kom så tett på hverandre.«Asteroid 2012 DA14 in record-breaking Earth pass» - BBC Meteoren hadde en klart annerledes bane enn asteroiden.

 Referanser 

 Eksterne lenker 


 «Rundt 950 mennesker skadd i meteorregn over Russland», fra NRK, 15. februar 2013 
 «Meteorites injure hundreds in central Russia», fra BBC, 15. februar 2013

Kategori:Meteoritter
Kategori:Eksplosjoner
Kategori:2013 i Russland
Kategori:Hendelser i 2013
Kategori:Vitenskap i 2013